Da Enhedslisten væltede en minister: »Der var to hovedpersoner. Den ene var Bødskov. Den anden var mig«

10. december 2013 væltede Enhedslisten justitsminister Morten Bødskov (S) efter et langstrakt og højdramatisk forløb, hvor et Christiania-besøg, en nødløgn og PETs smugkiggeri i Pia Kjærsgaards kalender spillede afgørende roller. Her fortæller Pernille Skipper sin version af de sidste, afgørende timer, inden hun og EL trak tæppet væk under Bødskov.